Četrtek, 26. 3. 2020

1. ura: MATEMATIKA

Kako izračunamo celoto, če je znan del celote

Cilji: zapišejo dele celote z ulomkom, na sliki določijo celoto, če je dan del celote,določijo vrednost celote, če je znan njen del.

1. Preberi besedilo na modrem polju. Oglej si sliko Nežine poti. Gre za obratno znane podatke kot pri Zali. Tokrat imamo znan del poti - 7km, zanima pa nas, koliko je celotna pot.
2. Preberi nastavljen račun. Tokrat ne delimo, pač pa množimo znani del s spodnjim delom ulomka, da dobimo celoto.

Preberi Jakov nasvet in razmisli ali varno kolesariš.

1. DZ, str. 24/1.
2. DZ, str. 25/2., 3., 4. (Z barvnim pisalom podčrtaj bistvene podatke.)
3. ura: ŠPORT

PLESNE IGRE

Cilji: pridobivajo občutek za ritem, izražajo svoje občutke in razpoloženje z gibanjem,

razvijajo smisel za gibanje na različne zvrsti glasbe, ob igrah se sprostijo in razvedrijo.

1. Igra Pet komolcev: po prostoru razporediš več kijev ali stožcev(plišaste igrače..),prosiš nekoga od družinskih članov za pomoč. Ob glasbi prosto tekaš po prostoru. Ko glasba ugasne, damo povelje, npr. pet komolcev. To pomeni, da moraš steči do petih različnih »stožcev« in se vsakega dotakniti s komolcem. Ko glasba zopet zaigra, spet lahko prosto tečeš po prostoru.

Primeri povelj: štiri desna kolena, pet desnih stopal, trije kazalci, dve rameni, pet desnih ušes, tri brade …

1. Razgibalne vaje na mestu: od glave do pet - kot v telovadnici.
2. Ritmične igre in improvizacija na glasbo:

Gibanje na poudarjeno dobo

Npr. na tamburin udarjamo enakomeren ritem, npr. vsak tretji udarec je poudarjen. Gibaš se na ritem – hodiš, skakljaš, tečeš in na poudarjen udarec narediš nek drug gib.

Igramo različne ritme. Vsak ritem najprej poslušaš, nato se nanj gibaš.

Pripravimo različne zvrsti glasbe – klasična, polka, valček, pop, jazz ...

1. Glasbo poslušaš in se nanjo skušaš ustrezno gibati – improviziraš.
2. Plesne in rajalne igre: zapleši plesne in rajalne igre, ki jih že poznaš, npr. Lepa bela lilija, Rdeče češnje rada jem, Abraham `ma sedem sinov ...
3. ura: NIT

Lastnosti snovi se lahko spreminjajo

-nadaljevanje po dejavnostih

1. Odgovori na vprašanja: ( Spomni se filmov Radovednih pet)

* Kdaj voda preide iz tekočega v trdno stanje? Kako to imenujemo?
* Kaj se zgodi z ledom, ko se otopli? Kako to imenujemo?
* Kdaj se voda spremeni v plin - paro? Kako to imenujemo?
* Kdaj se para spremeni nazaj v tekočino? Kako to imenujemo?

(Pomagaj si s pojmi: zmrzovanje, taljenje, izhlapevanje, utekočinjenje.)

1. Lastnosti snovi se lahko spremenijo začasno ali pa trajno. Torej, lahko so povratne ( npr. iz tekoče vode v led in obratno) ali pa nepovratne (les - ko zgori, nastane pepel, iz njega nikoli več ne nastane les).
2. Trdne snovi imajo obliko, tekočine se prilagodijo obliki posode, plini pa se razpršijo po prostoru.
3. Prepiši v šolski zvezek naslov in Moram vedeti na str. 69.
4. Čez vikend pa izvedi poskus v DZ, na str. 69. Veliko zabave ti želim in ne pozabi odgovoriti na vprašanja – do ponedeljka.
5. ura: GUM
6. ura: SLOVENSKI JEZIK

Ko odrastem bom…

Kriteriji: uspešen bom, ko bom znal poimenovati in opisati čim več različnih poklicev.

1. DZ, str. 40 – oglej si fotografije, odgovori na Cofova vprašanja (ustno).
2. DZ, str. 42,43 – Kaj izvemo iz opisa poklica? Preberi, razmišljaj o odgovorih na vprašanja. Reši kviz, prosi starše za pomoč pri rešitvah.